25/11/2015 | Administración LocalProvincial
Deputación Provincial da Coruña
Área de Servizos Provinciais. Sección de Servizos Sociais
Bases reguladoras da convocatoria de subvencións dirixidas a entidades sen fins de lucro para o desenvolvemento de programas de servizos sociais, da Deputación Provincial da Coruña, ano 2016.

SERVIZO DE ACCION SOCIAL, CULTURA E DEPORTES SECCIÓN DE SERVIZOS SOCIAIS Bases reguladoras da convocatoria de subvencións dirixidas a entidades sen fins de lucro para o desenvolvemento de programas de servizos sociais, da Deputación Provincial da Coruña, ano 2016. Na sesión celebrada o día 20 de novembro de 2015, a Xunta de Goberno acordou aprobar as bases reguladoras de subvencións dirixidas a entidades sen fins de lucro para o desenvolvemento de programas de servizos sociais, da Deputación Provincial da Coruña, ano 2016, que se transcriben de seguido. A Coruña, 23 de novembro de 2015 O PRESIDENTE O SECRETARIO Valentín González Formoso José Luis Almau Supervía CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O DESENVOLVEMENTO DE PROGRAMAS DE SERVIZOS SOCIAIS NO ANO 2016 BASES ESPECÍFICAS DA CONVOCATORIA (complementarias das Bases Reguladoras Xerais) Datos da convocatoria Base 2. Réxime xurídico Réxime xurídico específico da convocatoria Base 3. Obxecto Servizos, programas e actividades subvencionables As entidades poderán solicitar axuda para un só programa na modalidade de mantemento (FOAXE), sempre que o programa estea especificamente contemplado nesta convocatoria. Solicitar axuda nesta convocatoria é compatible con presentar unha solicitude na convocatoria de investimento de servizos sociais (FOIE) sempre que axusten as dúas peticións aos límites de contía indicados. As entidades poderán solicitar axudas para gastos de mantemento de centros, servizos estables, programas ou para desenvolver actividades. Cando se trate do mantemento de centros ou da prestación de servizos estables propios da entidade, poderanse considerar como gastos directos os gastos correntes propios da entidade (persoal, luz, alugueiro, teléfono, etc.) No caso da realización de actividades, os ditos gastos correntes poderanse subvencionar sempre e cando non superen o 13% do importe dos custos directos da actividade puntual, salvo naqueles casos que se acredite que os ditos gastos se derivan unicamente da execución da actividade, en cuxo caso terán a consideración de gastos directos. OBSERVACIÓNS COMÚNS PARA AS ÁREAS 3.3, 3.4, 3.5, e 3.6: Nos programas orientados á inserción social e/ou laboral, as persoas destinatarias destas accións deberán reunir polo menos unha ou máis das condicións recollidas no art.4 da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), persoas beneficiarias da renda de integración social de Galicia ou prestación de natureza equivalente, persoas usuarias do II Plan galego de inclusión social (2007-2013), así como as persoas perceptoras de axudas de violencia de xénero xestionadas pola comunidade autónoma. A Sección de Servizos Sociais poderá remitir as peticións ao programa correspondente dentro da mesma convocatoria cando se estime que a solicitude está mal presentada. No caso de que se estime que a petición encaixa noutra convocatoria da Sección de Servizos Sociais (FOIE, FOCVAA, FOIO0A) poderá realizar o dito cambio, despois do consentimento da entidade interesada. Tendo en conta a inclusión da transversalidade de xénero, poderase solicitar como parte de calquera do programa recollidos na convocatoria, sempre que se estime necesaria a conciliación da vida familiar, persoal e laboral, segundo a natureza da actividade, un servizo específico de conciliación. Valorará a adecuación do dito servizo o persoal técnico da Sección de Servizos Sociais. Base 4. Exclusións Exclusións específicas da convocatoria Base 5. Entidades solicitantes Requisitos das entidades solicitantes e condicións específicas da convocatoria Ademais dos requisitos expresados no punto 5 e 6 das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: Base 7. Solicitude 7.1. Prazo e presentación de solicitudes específicas da convocatoria 7.2. Documentación Ademais da documentación relacionada na base 7.2. das bases reguladoras, as entidades solicitantes teñen que achegar, de xeito telemático: Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado. Base 8. Resolución 8.1. Valoración das solicitudes A selección das peticións e a contía das subvencións determinarase unha vez consideradas as actividades que se van realizar, ponderando as seguintes circunstancias: Terase en conta a aplicación do principio de transversalidade de xénero nos programas/proxectos presentados dentro do criterio de valoración de interese da actividade. Base 9. Xustificación e pagamentos 9.3. Documentación xustificativa Para o cobramento da subvención as entidades deberán presentar unha conta xustificativa simplificada que comprenda a seguinte documentación: Base 10. Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Terase en conta a aplicación do principio de transversalidade de xénero nos programas/proxectos presentados dentro do criterio de valoración de interese da actividade.